Just Hjalmar Johansen

Just Hjalmar Johansen (født 1956) er en norsk politiker, kommunal tjenestemann og næringsdrivende.

Han vokste opp i Båtsfjord, utdannet seg til elektroingeniør, og drev forskjellige foretak på hjemstedet.

Johansen var ordfører i Båtsfjord fra 1999 til 2003. Han var Høyres 2. vara til Stortinget fra Finnmark fra 2001 til 2005 og møtte i alt tre dager på tinget.

I 2004 flyttet han til Sortland og ble daglig leder for bilforretningen Karl Strømme. Han hadde permisjon for å være statssekretær for kommunalminister Erna Solberg fra februar 2005 til Bondevik-regjeringen gikk av i oktober samme år.

Johansen var leder for NAV-kontoret i Øksnes kommune fra 2010 til 2013 og rådmann (kommunedirektør) fra 2013 til 2016.Portrettintervju i Øksnes-Avisa 22. oktober 2010, notis i Bladet Vesterålen 28. desember 2010.«Nummer én», Bladet Vesterålen. Portrettintervju i papiravisa 8. juni 2013. Han har senere vært konstituert som kommunedirektør i Lødingen og teknisk sjef i Hadsel kommune.

 Referanser 

 Eksterne lenker 


Kategori:Statssekretærer fra Høyre
Kategori:Vararepresentanter til Stortinget
Kategori:Ordførere i Båtsfjord
Kategori:Høyre-ordførere i Finnmark
Kategori:Personer fra Båtsfjord kommune